Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2021/C 451/09)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1)

OZNÁMENIE O SCHVÁLENÍ ŠTANDARDNEJ ZMENY

„Cinque Terre“ a „Cinque Terre Sciacchetrà“

PDO-IT-A0352-AM02

Dátum oznámenia: 24. augusta 2021

OPIS A DÔVODY SCHVÁLENEJ ZMENY

1. Zmena požadovanej odrodovej skladby

Opis: Na základe navrhovanej zmeny možno použiť tri [hlavné] odrody (Bosco, Albarola a Vermentino) na dosiahnutie minimálnej prahovej hodnoty aspoň 80 % a pre zvyšných 20 % možno použiť doplňujúce odrody bieleho hrozna „vhodné na pestovanie“ v regióne Liguria.

Dôvody: Táto zmena sa požaduje v záujme zlepšenia kvality vína, a to na základe experimentov v oblasti jednoodrodovej výroby vína.

Viaceré vinohrady sa spájajú do jedného s cieľom vytvoriť komerčný vinohrad dostatočnej veľkosti, pričom odroda Bosco predstavuje podiel 40 %, ako sa požaduje v súčasnej špecifikácii výrobku. Je dôležité, aby bolo možné spájanie vinohradov s cieľom zefektívniť pestovateľské postupy, čo vedie k nižším nákladom a lepšiemu zdraviu viniča, čím sa zabezpečí životaschopnosť komerčných vinohradníkov. Preto treba upustiť od striktných pravidiel, ktoré sa v súčasnosti uplatňujú na odrodovú skladbu, ak už nie sú opodstatnené a v skutočnosti vytvárajú prekážky pri dosahovaní vyšších noriem kvality.

Táto zmena sa týka článku 2 špecifikácie výrobku.

2. Zmena hustoty výsadby na hektár

Opis: Pri výsadbe nových vinohradov a opätovnej výsadbe existujúcich vinohradov musí byť teraz hustota výsadby najmenej 4 000 krov na hektár a nie 6 250 krov na hektár, ako sa stanovuje v súčasnej verzii špecifikácie výrobku.

Dôvody: Táto zmena je odôvodnená tým, že v súčasnosti sa uprednostňuje výsadba v riadkoch alebo pomocou vinohradníckeho špaliera namiesto systému vedenia viniča typu pergoletta (jednoramenná oporná konštrukcia), ktorý je už zastaraný. Od svahu preto treba ponechať väčšiu vzdialenosť, aby bola zaručená možnosť obrábania pôdy pomocou malých poľnohospodárskych strojov, čím sa uľahčuje obrábanie vinohradu tým, že sa znižuje potrebný počet odpracovaných hodín a zároveň sa zachováva vysoká kvalita produkcie.

Táto zmena sa týka článku 4 špecifikácie výrobku.

3. Zmena obsahu cukru v prípade vína „Cinque Terre Sciacchetrà“ DOC

Opis: V prípade hrozna používaného na výrobu vína „Cinque Terre Sciacchetrà“ sa teraz vyžaduje, aby malo obsah cukru aspoň 19 obj. % (zmena oproti pôvodnej hodnote 17 obj. %) potenciálneho obsahu alkoholu po čiastočnom vysušení.

Dôvody: To, čo je v skutočnosti známkou kvality vína passito alebo vína zo sušeného hrozna, nie je obsah alkoholu, ale obsah sušiny a cukru, ako aj arómy a vône vznikajúce po kvasení.

Táto zmena sa týka článku 5 špecifikácie výrobku.

4. Zmena dátumu výroby a dátumu uvoľnenia na spotrebu v prípade vín „Cinque Terre Sciacchetrà“ DOC a „Cinque Terre Sciacchetrà Riserva“ DOC

Opis: V prípade vín „Cinque Terre Sciacchetrà“ a „Cinque Terre Sciacchetrà Riserva“ sa dátum začiatku výroby vína posunul na skorší dátum, a to z 1. novembra na 1. októbra roku zberu. Dátumy uvoľnenia vína na spotrebu sa zmenili z 1. októbra (v súčasnosti 1. novembra) roku po zbere v prípade vína „Cinque Terre Sciacchetrà“ a z 1. októbra (v súčasnosti 1. novembra) tretieho roku po zbere v prípade vína „Cinque Terre Sciacchetrà Riserva“.

Dôvody: Vyššie priemerné ročné teploty, najmä letné teploty, spôsobujú skoršie dozrievanie hrozna, takže zber začína skôr. Má to vplyv aj na proces sušenia hrozna, ktoré sa používa na výrobu vín passito„Cinque Terre Sciacchetrà“ DOC. Už viac ako dvadsať rokov je všeobecným trendom zberať hrozno zavčasu, v auguste/začiatkom septembra, zatiaľ čo v čase schválenia špecifikácie výrobku s CHOP „Cinque Terre“ začínal zber v posledných 10 dňoch septembra a mohol pokračovať ešte začiatkom októbra. Skorší zber hrozna znamená, že aj výroba vína musí začať skôr: z technických dôvodov nemožno nechať hrozno, ktoré sa má použiť na výrobu vín passito, schnúť až do 30. októbra, pretože úroveň cukru v ňom sa príliš zvýši a nadmerná koncentrácia v hrozne spôsobuje závažné problémy z hľadiska alkoholového kvasenia pomocou kvasiniek. V dôsledku toho je náročné dosiahnuť skutočný obsah alkoholu 13,5 obj. %, ktorý sa vyžaduje podľa špecifikácie výrobku, a dosiahnutá úroveň obsahu prchavých kyselín je príliš vysoká.

S cieľom predísť týmto problémom sa navrhuje, aby proces spracovania hrozna pri výrobe vín s CHOP „Cinque Terre Sciacchetrà“ a „Cinque Terre Sciacchetrà Riserva“ začal skôr, a to 1. októbra roku zberu.

Táto zmena sa týka článku 5 špecifikácie výrobku.

5. Zmeny fyzických a organoleptických vlastností vín

Opis: Uskutočnilo sa množstvo zmien informácií o chemických a organoleptických vlastnostiach vín.

„CINQUE TERRE“

Farba: slamovožltá až zlatožltá, rôznej intenzity, jasná;

Vôňa: intenzívna, čistá, elegantná, charakteristická;

Chuť: suchá, príjemná, s plnou arómou, niekedy minerálna;

Minimálny celkový obsah alkoholu: 11,00 obj. %;

Minimálna celková kyslosť: 4,5 g/l;

Minimálny bezcukorný extrakt: 15,0 g/l.

„CINQUE TERRE COSTA DE SERA“

Farba: slamovožltá až zlatožltá, rôznej intenzity, jasná;

Vôňa: intenzívna, čistá, elegantná a pretrvávajúca, komplexná;

Chuť: suchá, s plnou arómou, intenzívna, minerálna, príjemná;

Minimálny celkový obsah alkoholu: 11,50 obj. %;

Minimálna celková kyslosť: 4,5 g/l;

Minimálny bezcukorný extrakt: 15,0 g/l.

„CINQUE TERRE COSTA DE CAMPU“

Farba: slamovožltá až zlatožltá, rôznej intenzity, jasná;

Vôňa: intenzívna, čistá, elegantná a pretrvávajúca, komplexná;

Chuť: suchá, s plnou arómou, intenzívna, príjemná;

Minimálny celkový obsah alkoholu: 11,50 obj. %;

Minimálna celková kyslosť: 4,5 g/l;

Minimálny bezcukorný extrakt: 15,0 g/l.

„CINQUE TERRE COSTA DA POSA“

Farba: slamovožltá až zlatožltá, rôznej intenzity, jasná;

Vôňa: intenzívna, čistá, elegantná a pretrvávajúca, komplexná;

Chuť: suchá, s plnou arómou, intenzívna, príjemná;

Minimálny celkový obsah alkoholu: 11,50 obj. %;

Minimálna celková kyslosť: 4,5 g/l;

Minimálny bezcukorný extrakt: 15,0 g/l.

„CINQUE TERRE SCIACCHETRÀ“

Farba: zlatožltá až hnedojantárová, rôznej intenzity;

Vôňa: intenzívna vôňa vína zo sušeného hrozna, charakteristická, občas s tónmi medu, korenia, orechov;

Chuť: sladká, občas tanínová, s dobrou štruktúrou, pretrvávajúca s mandľovou dochuťou;

Minimálny celkový obsah alkoholu: 19,00 obj. %, so skutočným obsahom alkoholu 11,50 obj. %;

Minimálna celková kyslosť: 5,0 g/l;

Maximálny obsah prchavých kyselín: 30 meq/l;

Minimálny bezcukorný extrakt: 26,0 g/l.

„CINQUE TERRE SCIACCHETRÀ RISERVA“

Farba: zlatožltá až hnedojantárová, rôznej intenzity;

Vôňa: intenzívna vôňa vína zo sušeného hrozna, príjemná, korenistá, vôňa opekania, charakteristická;

Chuť: sladká, občas tanínová, harmonická, s dobrou štruktúrou, občas s mandľovou dochuťou;

Minimálny celkový obsah alkoholu: 20,00 obj. %, so skutočným obsahom alkoholu 11,50 obj. %;

Minimálna celková kyslosť: 5,0 g/l;

Maximálny obsah prchavých kyselín: 30 meq/l;

Minimálny bezcukorný extrakt: 28,0 g/l.

Dôvody: Cieľom zmien informácií o farbe, vôni a chuti je vernejšie opísať vlastnosti tohto oceňovaného výrobku, ktoré boli postupne vylepšované.

Účelom zmien analytických hodnôt je zvýšenie kvality tohto exkluzívneho výrobku.

Zvýšenie minimálneho celkového obsahu alkoholu a minimálneho obsahu sušiny súvisí s dôkladnejším procesom sušenia hrozna a so skutočnosťou, že zmena klímy spôsobuje dosiahnutie vyšších koncentrácií v hrozne.

Toto zvýšenie koncentrácie však znamená, že je náročné dosiahnuť minimálny obsah alkoholu 13,50 % prostredníctvom kvasenia, z toho dôvodu sa požaduje zníženie na 11,50 %.

Tieto zmeny sa týkajú článku 6 špecifikácie výrobku a bodu Opis vína (vín) jednotného dokumentu.

6. Povinné uvádzanie ročníka na etiketách

Opis: Fľaše alebo iné nádoby, ktoré sa používajú na vína „Cinque Terre“ a „Cinque Terre Sciacchetrà“, musia byť teraz označené ročníkom.

Dôvody: Pri vínach „Cinque Terre“ DOC sa teraz musí uvádzať ročník, aby ich bolo možné rozlíšiť a aby bola zaručená vysledovateľnosť pre spotrebiteľa.

Táto zmena sa týka článku 7 špecifikácie výrobku.

7. Objem nádob a uzávery

Opis: [Maximálny] objem nádob na trhu sa má zvýšiť zo súčasných 0,75 litra na 3 litre. Skrutkové uzávery budú povolené pre fľaše s objemom do 3,00 litra (v súčasnosti 0,375 litra).

Dôvody: Touto zmenou sa umožní uvádzanie vín na trh v rôznych formátoch a s rôznymi uzávermi, aby sa výrobcom nebránilo v prístupe na rozvíjajúce sa trhy.

Tieto zmeny sa týkajú článku 8 špecifikácie výrobku.

JEDNOTNÝ DOKUMENT

1. Názov výrobku

Cinque Terre a Cinque Terre Sciacchetrà

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

15. Víno zo zhrozienkovateného hrozna

4. Opis vína (vín)

VÍNO „CINQUE TERRE“ DOC

STRUČNÝ SLOVNÝ OPIS

Farba: slamovožltá až zlatožltá, rôznej intenzity, jasná;

Vôňa: intenzívna, čistá, elegantná, charakteristická;

Chuť: suchá, príjemná, s plnou arómou, niekedy minerálna;

Minimálny celkový obsah alkoholu: 11,00 obj. %;

Minimálny bezcukorný extrakt: 15,0 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

VŠEOBECNÉ ANALYTICKÉ VLASTNOSTI

Maximálny celkový obsah alkoholu (v obj. %):

–

Minimálny skutočný obsah alkoholu (v obj. %):

–

Minimálna celková kyslosť:

4,5 v gramoch na liter, vyjadrená ako kyselina vínna

Maximálny obsah prchavých kyselín (v miliekvivalentoch na liter):

–

Maximálny celkový obsah oxidu siričitého (v miligramoch na liter):

–

VÍNO „CINQUE TERRE COSTA DE CAMPU“ DOC

STRUČNÝ SLOVNÝ OPIS

Farba: slamovožltá až zlatožltá, rôznej intenzity, jasná;

Vôňa: intenzívna, čistá, elegantná a pretrvávajúca, komplexná;

Chuť: suchá, s plnou arómou, intenzívna, príjemná;

Minimálny celkový obsah alkoholu: 11,50 obj. %;

Minimálny bezcukorný extrakt: 15,0 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

VŠEOBECNÉ ANALYTICKÉ VLASTNOSTI

Maximálny celkový obsah alkoholu (v obj. %):

–

Minimálny skutočný obsah alkoholu (v obj. %):

–

Minimálna celková kyslosť:

4,5 v gramoch na liter, vyjadrená ako kyselina vínna

Maximálny obsah prchavých kyselín (v miliekvivalentoch na liter):

–

Maximálny celkový obsah oxidu siričitého (v miligramoch na liter):

–

VÍNO „CINQUE TERRE COSTA DA POSA“ DOC

STRUČNÝ SLOVNÝ OPIS

Farba: slamovožltá až zlatožltá, rôznej intenzity, jasná;

Vôňa: intenzívna, čistá, elegantná a pretrvávajúca, komplexná;

Chuť: suchá, s plnou arómou, intenzívna, príjemná;

Minimálny celkový obsah alkoholu: 11,50 obj. %;

Minimálny bezcukorný extrakt: 15,0 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

VŠEOBECNÉ ANALYTICKÉ VLASTNOSTI

Maximálny celkový obsah alkoholu (v obj. %):

–

Minimálny skutočný obsah alkoholu (v obj. %):

–

Minimálna celková kyslosť:

4,5 v gramoch na liter, vyjadrená ako kyselina vínna

Maximálny obsah prchavých kyselín (v miliekvivalentoch na liter):

–

Maximálny celkový obsah oxidu siričitého (v miligramoch na liter):

–

VÍNO „CINQUE TERRE COSTA DE SERA“ DOC

STRUČNÝ SLOVNÝ OPIS

Farba: slamovožltá až zlatožltá, rôznej intenzity, jasná;

Vôňa: intenzívna, čistá, elegantná a pretrvávajúca, komplexná;

Chuť: suchá, s plnou arómou, intenzívna, minerálna, príjemná;

Minimálny celkový obsah alkoholu: 11,50 obj. %;

Minimálny bezcukorný extrakt: 15,0 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

VŠEOBECNÉ ANALYTICKÉ VLASTNOSTI

Maximálny celkový obsah alkoholu (v obj. %):

–

Minimálny skutočný obsah alkoholu (v obj. %):

–

Minimálna celková kyslosť:

4,5 v gramoch na liter, vyjadrená ako kyselina vínna

Maximálny obsah prchavých kyselín (v miliekvivalentoch na liter):

–

Maximálny celkový obsah oxidu siričitého (v miligramoch na liter):

–

VÍNO „CINQUE TERRE SCIACCHETRÀ“ DOC

STRUČNÝ SLOVNÝ OPIS

Farba: zlatožltá až hnedojantárová, rôznej intenzity;

Vôňa: intenzívna vôňa vína zo sušeného hrozna, charakteristická, občas s tónmi medu, korenia, orechov;

Chuť: sladká, občas tanínová, s dobrou štruktúrou, pretrvávajúca s mandľovou dochuťou;

Minimálny celkový obsah alkoholu: 19,00 obj. %, so skutočným obsahom alkoholu 11,50 obj. %;

Minimálny bezcukorný extrakt: 26,0 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

VŠEOBECNÉ ANALYTICKÉ VLASTNOSTI

Maximálny celkový obsah alkoholu (v obj. %):

–

Minimálny skutočný obsah alkoholu (v obj. %):

11,50

Minimálna celková kyslosť:

5 v gramoch na liter, vyjadrená ako kyselina vínna

Maximálny obsah prchavých kyselín (v miliekvivalentoch na liter):

30

Maximálny celkový obsah oxidu siričitého (v miligramoch na liter):

–

VÍNO „CINQUE TERRE SCIACCHETRÀ RISERVA“ DOC

STRUČNÝ SLOVNÝ OPIS

Farba: zlatožltá až hnedojantárová, rôznej intenzity;

Vôňa: intenzívna vôňa vína zo sušeného hrozna, príjemná, korenistá, vôňa opekania, charakteristická;

Chuť: sladká, občas tanínová, harmonická, s dobrou štruktúrou, občas s mandľovou dochuťou;

Minimálny celkový obsah alkoholu: 20,00 obj. %, so skutočným obsahom alkoholu 11,50 obj. %;

Minimálny bezcukorný extrakt: 28,0 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

VŠEOBECNÉ ANALYTICKÉ VLASTNOSTI

Maximálny celkový obsah alkoholu (v obj. %):

–

Minimálny skutočný obsah alkoholu (v obj. %):

11,50

Minimálna celková kyslosť:

5 v gramoch na liter, vyjadrená ako kyselina vínna

Maximálny obsah prchavých kyselín (v miliekvivalentoch na liter):

30

Maximálny celkový obsah oxidu siričitého (v miligramoch na liter):

–

5. Vinárske výrobné postupy

5.1. Osobitné enologické postupy

–

5.2. Maximálne výnosy

„Cinque Terre“ DOC

9 000 kilogramov hrozna na hektár

„Cinque Terre Sciacchetrà“ DOC a „Cinque Terre Sciacchetrà Riserva“ DOC

9 000 kilogramov hrozna na hektár

„Cinque Terre Costa de Sera“ DOC

8 500 kilogramov hrozna na hektár

„Cinque Terre Costa da Posa“ DOC

8 500 kilogramov hrozna na hektár

„Cinque Terre Costa de Campu“ DOC

8 500 kilogramov hrozna na hektár

6. Vymedzená zemepisná oblasť

Oblasť, v ktorej sa musí pestovať hrozno určené na výrobu vín „Cinque Terre“, „Cinque Terre Sciacchetrà“, „Cinque Terre“ Rosso a „Cinque Terre“ Passito Rosso DOC, sa nachádza v provincii La Spezia, ktorej pôda je vhodná na výrobu vysokokvalitného výrobku. Tiahne sa cez obce Riomaggiore, Vernazza a Monterosso a časti obce La Spezia známe pod názvom „Tramonti di Biassa“ a „Tramonti di Campiglia“, ktoré hraničia na severozápade s obcou Riomaggiore a na severovýchode s prťou, ktorá vedie juhovýchodne od Monte della Madonna (nadmorská výška 527 m), prechádza okolo kostola San Antonio (nadmorská výška 510 m), dosahuje body s nadmorskou výškou 567 m, 588 m a 562 m a potom prechádza dedinami Campiglia a S. Caterina (398 m) a ďalej vedie nespevnenou poľnou cestou až po vrstevnicu v nadmorskej výške 351 m. Od tohto bodu hranica oblasti vedie pozdĺž tejto cesty, pričom dosahuje nadmorskú výšku 368 m, a pokračuje po hranicu obce Portovenere, pozdĺž ktorej vedie až k moru.

Podoblasť „Costa de Sera“ je vymedzená takto:

Od pobrežnej cesty, ktorá spája obce La Spezia a Manarola, v mieste vstupu do tunela Lemmen vedie hranica oblasti pozdĺž línie, na ktorej sa spája oficiálny mapový hárok č. 30 s mapovými hárkami č. 31 a 32, až k moru. Ďalej sa stáča pozdĺž pobrežia na západ až po ústie rokliny Val di Serra, pričom vedie v jej smere a znova stúpa, až kým zas nedosiahne nadmorskú výšku pobrežnej cesty. Odtiaľ sa vracia na východ k počiatočnému bodu.

Túto podoblasť možno nájsť na oficiálnom mapovom hárku č. 30 obce Riomaggiore.

Podoblasť „Costa de Campu“ je vymedzená takto:

V klesaní od provinčnej cesty spájajúcej obce La Spezia a Manarola od bodu prechodu cez kanál Groppo vedie hranica oblasti pozdĺž línie, na ktorej sa spájajú oficiálne mapové hárky č. 16 a 11, až po obecnú cestu Fiesse, ktorú kopíruje až po obecnú cestu Campo. Ďalej vedie na západ pozdĺž línie oddeľujúcej mapové hárky č. 15 a 8 až po obecnú cestu spájajúcu obce Collora a Donega, po ktorej pokračuje až po križovatku s obecnou cestou Luogo. Ďalej smeruje na východ až po kostol, pri ktorom sa dostane ku kanálu Groppo, a od neho stúpa späť do počiatočného bodu.

Túto podoblasť možno nájsť na oficiálnych mapových hárkoch č. 16 a 15 obce Riomaggiore.

Produkčná podoblasť „Costa de Posa“ je vymedzená takto:

Od provinčnej cesty spájajúcej obce Groppo, Volastra a Corniglia pozdĺž vodného toku Rio della Valle Asciutta klesá hranica oblasti k moru. Stáča sa na západ pozdĺž pobrežia až po ústie vodného toku Rio Molinello. Potom stúpa pozdĺž tohto vodného toku, až kým neprekročí obecnú cestu spájajúcu obce Vecchia Corniglia a Volastra. Ďalej stúpa až do bodu, kde pretína líniu oddeľujúcu mapové hárky č. 4 a 1 obce Riomaggiore. Od tohto bodu vedie pozdĺž línie oddeľujúcej mapové hárky č. 4 a 1, až kým sa nevráti k provinčnej ceste spájajúcej obce Groppo, Volastra a Corniglia. Odtiaľ vedie smerom na východ k počiatočnému bodu.

Túto podoblasť možno nájsť na oficiálnom mapovom hárku č. 4 obce Riomaggiore.

7. Hlavné muštové odrody

Albarola B.

Bosco B.

Vermentino B.

Vermentino B. – Favorita B.

Vermentino B. – Pigato B.

8. Opis súvislostí

„CINQUE TERRE“ A „CINQUE TERRE SCIACCHETRÀ“ DOC

Zemepisná oblasť pre označenie pôvodu „Cinque Terre“ sa nachádza v provincii La Spezia vo východnej časti regiónu Ligúria. Pre túto oblasť sú vo všeobecnosti typické terasovité vinohrady, ktoré sú v priemere pomerne malé a zvyčajne sa nachádzajú vysoko na kopcoch.

Pôdne aspekty:

Pôdy, v ktorých vinič rastie, nie sú obzvlášť hlboké. Pôdy sú zrnité alebo hlinito zrnité, s bohatým skeletom, vďaka čomu sú vysoko priepustné. Pôda má mierne kyslé až kyslé pH. Morské sedimenty (turbidit) predstavujú najčastejší typ skalného podložia, ktoré sa nachádza v kopcoch oblasti Cinque Terre.

Krajinné aspekty:

Vinič sa pestuje v nadmorských výškach od 0 m do 600 m – najmä v nadmorskej výške od 50 m do 500 m – na svahoch so sklonom od 35 % do 50 % prevažne s juhozápadnou orientáciou vo vzdialenosti 0 až 2 km od mora.

Klimatické aspekty:

Priemerná teplota v oblasti je približne 15 °C.

Huglinov index (HI), čo je bioklimatický tepelný index, ktorý slúži na mapovanie fenologických trendov a trendov dozrievania, dosahuje v tejto oblasti približne 2 240 °C, pričom v závislosti od príslušného roka sa jeho hodnoty pohybujú od 2 050 °C do 2 370 °C.

Súčet aktívnych teplôt, ktorý udáva dostupnosť tepla v oblasti, je približne 1 970 °C, pričom sa jeho hodnoty pohybujú od 1 830 °C do 2 110 °C. Súčet teplotných rozdielov, čo je ďalší bioklimatický index používaný na charakterizovanie vinohradníckej oblasti, je približne 550 °C, s hodnotami v rozsahu 490 °C až 590 °C.

Zrážky sú najvyššie v apríli s priemerným úhrnom 220 mm a najnižšie v júli, keď ich úhrn dosahuje v priemere 24 mm.

Priemerný ročný úhrn zrážok je približne 1 240 mm. Od apríla do októbra prší v priemere 47 dní, najviac v apríli (11 dní) a najmenej v júli (3 dni).

9. Ďalšie základné podmienky (balenie, označovanie, iné požiadavky)

–

Odkaz na špecifikáciu výrobku

https://www.politicheagricole.it/flex/cm/pages/ServeBLOB.php/L/IT/IDPagina/17117

(1) Ú. v. ES L 9, 11.1.2019, s. 2.